Покушаји Немаца да у лето 1943. поврате иницијативу на Источном фронту осујећени су совјетским победама код Курска и Харкова, од 5. јула до 23. августа, које су потпуно истрошиле немачке стратегијске резерве и принудиле преостале снаге Вермахта на пасивну одбрану на целом фронту. У очекивању совјетског напада, Немци су утврдили тзв. Источни бедем, на линији река Нарва-Чудско језеро-Псков-Невељ-Витебск-Орша-Сож-Дњепар-река Молочна.